Pietà
<s>Pietà (talijanska izvedenica iz latinskog pietas: sućut, sažaljenje) ili Oplakivanje Krista je u kršćanskoj ikonografiji prikaz Blažene Djevice Marije koja u krilu drži mrtvo Isusovo tijelo.</s><s>Ovaj motiv se javlja u 12. stoljeću, a osobito je popularan motiv u gotici i renesansi.</s>

<s>Opis</s>

<s>Ova scena nije opisana u Novom Zavjetu, no čini jednu od "Sedam Gospinih tuga", tragični pandan poznatog motiva "Sedam Gospinih radosti".</s><s>"Meditacije o Kristovom životu", djelo nepoznate sestre franjevke iz kasnog 13. stoljeća detaljno opisuje prilike Isusove muke i polaganja u grob gdje je ovaj motiv osobito važan.</s><s>Cilj ovog motiva bio je izazivanje sućuti prema tuzi Gospe i Isusove patnje čime se željelo direktno povezati ljudske emocije boli i gubitka s ljubavlju za Boga u ljudskom obliku.</s><s>Pa i sam pojam "sućut" podrazumijeva fizičko preuzimanje osjećaja (boli) onoga koji suosjeća od onog koji je u boli.</s>

<s>Koncem 12. stoljeća umjetnici su, u želji da stvore djela koja će predstavljati novu sliku religioznosti za privatne molitve u domovima, svojim djelima dali više emocija (njemački Andachtsbild: slika kontemplacije).</s><s>Upravo najrašireniji oblik ovakvih prikaza bila je Pietà koja se najprije javila u Njemačkoj i Francuskoj.</s>

<s>Popis slavnih Pietà</s>

<s>Roettgen Pietà (rano 14. stoljeće) – gotička drvena skulptura
 Oplakivanje Krista (Giotto) - freska iz Kapele Arena u Padovi (1305./1306)
 Avignoska Pietà (oko 1470.) – uljena slika Enguerranda Quartona, danas u Louvreu u Parizu.</s><s>Pietà (Michelangelo) – mramorna skulptura iz 1500. god., nalazi se u Crkvi sv. Petra u Vatikanu.</s>

<s>Unutarnje poveznice 
 Ukop Isusa</s>

<s>Vanjske poveznice</s>

<s>Vjersko objašnjenje motiva Pietà</s>

<s>Ikonografija Isusa
Hrišćanska/kršćanska ikonografija</s>

